CELEX: 62008TJ0582
Language: hu
Date: 2010-09-09 00:00:00
Title: A Törvényszék ítélete (hetedik tanács), 2010. szeptember 9.#Carpent Languages kontra Európai Bizottság.#Szolgáltatásnyújtásra irányuló közbeszerzési szerződések - Közösségi közbeszerzési eljárás - Ülések és konferenciák szervezése - Az ajánlattevő ajánlatának elutasítása - A szerződés más ajánlattevő részére történő odaítélése - Indokolási kötelezettség - Nyilvánvaló értékelési hiba - Egyenlő bánásmód.#T-582/08. sz. ügy.

A Törvényszék (hetedik tanács) 2010. szeptember 9‑i ítélete – Carpent Languages kontra Bizottság
      (T‑582/08. sz. ügy)
      „Szolgáltatásnyújtásra irányuló közbeszerzési szerződések – Közösségi közbeszerzési eljárás – Ülések és konferenciák szervezése – Az ajánlattevő ajánlatának elutasítása – A szerződés más ajánlattevő részére történő odaítélése – Indokolási kötelezettség – Nyilvánvaló értékelési hiba – Egyenlő bánásmód”
      1.                     Az Európai Közösségek közbeszerzési szerződései – Közbeszerzési eljárás útján történő szerződéskötés – Az intézmények mérlegelési
            jogköre – Bírósági felülvizsgálat – Korlátok (vö. 28. pont)
      2.                     Intézmények jogi aktusai – Indokolás – Kötelezettség – Terjedelem – Szolgáltatásnyújtásra irányuló közbeszerzési szerződés
            odaítélésére irányuló eljárás keretében hozott, az ajánlatot elutasító határozat – A kereset benyújtásakor a felperes rendelkezésére
            álló információkra tekintettel történő értékelés (EK 253. cikk; 1605/2002 tanácsi rendelet, 100. cikk, (2) bekezdés; 2342/2002
            bizottsági rendelet, 149. cikk) (vö. 37–39., 43–46. pont)
      3.                     Megsemmisítés iránti kereset – Jogalapok – Az indokolás hiánya vagy elégtelensége – Nyilvánvaló értékelési hiba (EK 230. cikk)
            (vö. 51. pont)
      4.                     Kártérítési kereset – A megsemmisítés iránti keresethez képesti önállóság – Korlátok – A két kereset alapjául szolgáló azonos
            jogalapok (EK 288. cikk) (vö. 84–86. pont)
      Tárgy
      
         
               A Bizottság 2008. október 30‑i, a felperes által az ülések és konferenciák szervezésével kapcsolatos szolgáltatásokra vonatkozó
                  keretmegállapodások megkötésére irányuló, VT/2008/036 számú közbeszerzési eljárásban a szerződés „Tolmácsoknak az egyes események
                  nyelvi igényei szerint történő rendelkezésre bocsátása” elnevezésű 4. sz. részére benyújtott ajánlatot elutasító, továbbá
                  a Bizottság 2008. november 17‑i, a 4. sz. rész tekintetében a nyertes ajánlattevő kiválasztásáról szóló határozata ellen benyújtott
                  kereset, valamint a Bizottság kártérítés fizetésére való kötelezése, amennyiben a Törvényszék elutasítja a felperes ajánlatának
                  elutasításáról szóló határozat megsemmisítése iránti kérelmet.
               
            Rendelkező rész
      1)         A Törvényszék a keresetet elutasítja.
      2)         A Törvényszék a Carpent Languages SPRL‑t kötelezi a költségek viselésére.